গত আমেরিকার প্রেসিডেন্ট নিবার্চনে ডোনাল্ড ট্রাম্পের শ্লোগান ছিল "America First" এই বৎসরের প্রথম থেকে এই শ্লোগান তিনি কঠিনভাবে বাস্তবায়িত করতে আমেরিকাকে বিশ্ব ব্যাপী বাণিজ্য যুদ্ধ শুরু করতে হয় এবং তাই ট্রাম্প সাহেব আরম্ভ করেছেন। এই যুদ্ধের হাল তিনি নিজেই ধরেছেন। চীনের সাথে এই যুদ্ধ আরম্ভ করতে গিয়ে যে অসুবিধাগুলির সম্মুখীন হয়েছেন তা আমি আমার গত প্রবন্ধে বিস্তারিতভাবে আলোচনা করেছি। আমি লিখেছিলাম “চীন ২০১৮ সালের জানুয়ারী পর্যন্ত যুক্তরাষ্ট্র থেকে ১.১৭ ট্রিলিয়ন ডলারের ট্রেজারী বন্ড ক্রয় করেছে। ইহা দ্বারা চীন আমেরিকার ব্যাংকের সুদের হার কম রাখার ব্যাপারে বিরাট অবদান রেখেছে। চীন যদি ট্রেজারী বন্ড ক্রয় না করত তাহলে আমেরিকার ফেডারেল সরকার বাজেটের জন্য ব্যাংক থেকে এই টাকা নিতে হত, তাতে আমেরিকার ব্যাংকের সুদের হার অনেক বেড়ে যেত। ফলে আমেরিকা সহ অন্যান্য দেশে এতদিনে অর্থনৈতিক মন্দার ফলে বিশে^ বিশেষ করে আমেরিকা ও চীনের উৎপাদিত দ্রব্যের চাহিদাও কমে যেত। এসব চিন্তা ভাবনা করে ট্রাম্প সাহেব চীনের সাথে বাস্তব সম্মত আলাপ আলোচনা শুরু করেছেন বলে মনে হয়।” সম্প্রতি আমেরিকা ইউরোপিয়ান ইউনিয়ন, মেক্সিকো ও কানাডা থেকে আমদানী করা ইস্পাতের ওপর ২৫ শতাংশ এবং অ্যালুমিনিয়মের উপর ১০ শতাংশ শুল্ক আরোপ করেছে। ইহা দ্রুত কার্যকর করা হবে বলে জানিয়ে দেওয়া হয়েছে। প্রেসিডেন্ট ট্রাম্পের এই সিন্ধান্তের বিরুদ্ধে কানাডার প্রেসিডেন্ট, জার্মান চ্যান্সেলর মার্কেল এবং ফ্রান্সের প্রেসিডেন্ট তীব্র প্রতিবাদ জানিয়েছেন, বৃটেন ও গভীর হতাশা প্রকাশ করেছে। ইইউ এর বাণিজ্য বিষয়ক কমিশনার ম্যালস্ট্রম বলেছেন, “বিশ্ব বাণিজ্যের জন্য ইহা এক কালো দিন,” ইউরোপীয় কমিশনের প্রেসিডেন্ট জ্যা ফ্লদে জ্যাঙ্কার বলেছেন, “এই পদক্ষেপ কোনভাবেই মেনে নেওয়া যায়না।” বিশ্ব বাণিজ্য সংস্থায় বিষয়টি জরুরীভাবে তোলা হবে এবং যুক্তরাষ্ট্র থেকে আমদানী পণ্যের উপর পাল্টা শুল্ক আরোপ করা ছাড়া ইইউ আর কোন বিকল্প পথ নেই। ইইউ পাল্টা কোন ব্যবস্থা গ্রহণ করলে পরিস্থিতি আরও খারাপের দিকে যাবে বলে এক মার্কিন কর্মকর্তা ইতি মধ্যেই হুমকি দিয়েছেন।